14. 10. 2013

Agencija za statistiku Bosne i Hercegovine

Zavod za statistiku Federacije Bosne i Hercegovine

Zavod za statistiku Republike Srpske

Predsjedništvo Bosne i Hercegovine

Parlamentarna skupština Bosne i Hercegovine

Vijeće ministara Bosne i Hercegovine

Ured visokog predstavnika i specijalnog predstavnika EU (OHR)

OSCE misija u Bosni i Hercegovini

Članice Upravnog odbora Vijeća za provedbu mira: Francuska, Italija, Japan, Kanada, Njemačka, Rusija, Sjedinjene Američke Države, Velika Britanija, Predsjedništvo Europske unije, Europska komisija i Organizacija islamske konferencije (OIC) koju predstavlja Turska.

Izjava Međunarodnog ekspertnog tima Instituta za istraživanje genocida, Kanada povodom kršenja ljudskih prava i sloboda Bošnjaka u manjem entitetu države Bosne i Hercegovine

Podaci koje je dobio Međunarodni ekspertni tim Instituta za istraživanje genocida, Kanada iz Bosne i Hercegovine po pitanju Popisa 2013. potvrđuju raniji zaključak Instituta za istraživanje genocida, Kanada da se Popis radio po diskriminirajućem Zakonu o popisu koji je ponovo ugrozio ljudska prava i slobode preživjelih žrtava i svijedoka agresije i genocida u Bosni i Hercegovini. Popis se odvijao uz primijetne nedostatke i kršenja zakonskih i popisnih procedura. Institut za istraživanje genocida, Kanada podržava proteste i upozorenja na nepravilnosti oko popisa u manjem entitetu Bosne i Hercegovine, gdje su evidentne opstrukcije i manipulacije oko prava i sloboda Bošnjaka.

Upozoravamo da su ljudska prava i slobode Bošnjaka u procesu popisa ozbiljno narušeni. Radi se o nastavku nasilnog etničkog čišćenja, ovoga puta putem popisa sa ciljem da se cementiraju u Dejtonu legalizovani rezultati agresije i genocida. Izražavamo nezadovoljstvo sa radom međunarodnog monitorig tima, čiji pojednini članovi su pristrasno radili za interese jedne etničke grupe i time ozbiljno doveli u pitanje rad monitoring tima ali i validnost rezultata popisa.

Posebno ističemo da je više od million građana Bosne i Hercegovine koji su na silu kao rezultat agresije i genocida protjerani iz svoje domovine, popisom doživjeli novi zločin. Građani u dijaspori umjesto da budu popisani su ispisani iz svoje matične države koja im tako oduzima osnovna ljudska prava i slobode. Žrtve agresije i genocida se još jednom poništavaju. Takvi rezultati popisa mogu biti uvod u referendum za otcjepljenje manjeg entiteta. Posljedice toga su novi rat i raspad države Bosne i Hercegovine.

Polazeći od historijske i pravne činjenice da je izvršena agresija na međunarodno priznatu, suverenu, nezavisnu Republiku Bosnu i Hercegovinu, ali i na bošnjački politički subjektivitet kako bi se Bošnjaci protjerivanjem i ubijanjem eliminirali i neutralizirali kao politički subjekt i državotvorni faktor u Bosni i Hercegovini, imajući u vidu diskriminirajuće odredbe Zakona o popisu, imajući u vidu značajne propuste u planiranju, organizovanju i sprovođenju popisa, imajući u vidu izuzetno velik broj neregularnosti u procesu popisa i diskriminirajući odnos prema bošnjačkom narodu u toku popisa, imajući u vidu da rezultati popisa mogu imati negativno dejstvo na suverenitet, teritorijalni integritet i jedinstvo bosanskohercegovačke države i društva i imjaući u vidu da se popisom ispisuje stotine hiljada građana Bosne i Hercegovine u dijaspori koji su kao rezultat agresije i genocida protjerani, smatramo upitnim rezultate popisa i tražimo od nadleznih međunarodnih institucija da ispitaju proces popisa i donesu potrebne odluke nakon toga.

Obavjestićemo američke i kanadske nadležne institucije o kršenju ljudskih prava i sloboda u procesu Popisa s i tražiti njihovo angažovanje u smislu zaštite građana Bosne i Hercegovine čija ljudska prava i slobode su ugroženi u procesu Popisa.

Imajući u vidu višestruku diskriminaciju Bošnjaka na popisu koji je izgubio kredibilitet legalnosti i pravednosti što može ostati kamen spoticanja i žarište dugotrajne krize, Međunarodni ekspertni tim Instituta za istražvanje genocida, Kanada u saradnji sa organizacijama za zaštitu ljudskih prava i sloboda u Sjevernoj Americi poziva nadležne organe i institucije države Bosne i Hercegovine i međunarodne institucije zadužene za primjenu mirovnog sporazuma u Bosni i Hercegovini, da ne ignoriraju upozorenja legalnih i legitimnih predstavnika Bošnjaka na kršenje ljudskih prava i sloboda Bošnjaka u manjem enitetu Bosne i Hercegovine. Pravo na nacionalno ime i jezik su temeljna ljudskih prava zagarantovana u svim relevantnim međunarodnim konvencijama o ljudskih pravima. Očekujemo da će nadležni organi i institucije države Bosne i Hercegovine i međunarodne zajednice ozbiljno shvatiti protesni glas Međunarodnog ekspertnog tima Instituta za istraživanje genocida, Kanada i shodno tome ispraviti greške i učiniti sve da popis bude autentičan i validan.

Potpisnici:

Dr. Francis Boyle

Profesor Međunarodnog prava, Univerzitet Illinois, SAD

Bivši zastupnik BiH pred Međunarodnim sudom pravde

Član Internacionalnog ekspertnog tima Instituta za istraživanje genocida, Kanada

Dr. David Pettigrew

Profesor filozofije, Southern CT State Universitet

Član Upravnog odbora Yale Univerzitet, Studija za izučavanje genocida

Član Upravnog odbora Instituta za genocid i obrazovanje, Chicago

Član Internacionalnog ekspertnog tima Instituta za istraživanje genocida, Kanada

Dr. Marko Attila Hoare

Profesor društvenih nauka na Univerzitetu Kingston, London,Velika Britanija

Britanski historičar za područije bivše Jugoslavije i Balkana

Član Internacionalnog ekspertnog tima Instituta za istraživanje genocida, Kanada

Dr. Steven Leonard Jacobs

Profesor Studija religije, Univerzitet Alabama, SAD

Član Internacionalnog ekspertnog tima Instituta za istraživanje genocida, Kanada

Dr. James E. Waller

Profesor i Direktor Studija za Holokaust i Genocide Keene State College

Dr. Safia Soliman,

Profesor, Gloucester, Velika Britanija

Član Internacionalnog ekspertnog tima Instituta za istraživanje genocida, Kanada

Chris Mathieu

Autor i pisac, SAD

Član Internacionalnog ekspertnog tima Instituta za istraživanje genocida, Kanada

Profesor Emir Ramic

Direktor Instituta za istraživanje genocida, Kanada